**Vi trenger en Folkehelseminister i eget departement. Folkehelse-meldingen må avklare forutsetningene for et godt liv og god helse.**

Jan Vilhelm Bakke, Phd, tidligere overlege i Arbeidstilsynet.

**Sammendrag i tre hovedpunkter.**

Både for barna og for folkehelsen generelt må vi

1. Kartlegge og sikre barns miljøforhold i hjem, barnehager, skoler mm
2. Utvikle et program for å fremme biodiversitet og mangfold i barns miljø, inne og ute.
3. Sikre at dette inngår i utviklingen av fremtidens bærekraftige samfunn.

Helsedepartementet har siden 80-tallet gradvis distansert seg fra arbeidet med Folkehelse. Det fokuserer nå nesten utelukkede på behandling av sykdom. Dette fyller hele Helseministerens arbeidstid. Folkehelsearbeid synes å ligge utenfor det som oppfattes som «Helsevesenet» domene. Det må utnevnes en egen kompetent **Folkehelseminister** som kan gjøre jobben i et eget departement og i tverr- og flerfaglig samarbeid med dem det gjelder!

**Inneklima og lokalmiljø for barn** i skoler, barnehager, hjemmene, skolefritids-ordninger etc. er et særlig viktige felt for slik innsats. Miljøet for barn og unge er grunnlaget for fremtidens befolkning og helse. Likevel blir deres miljø stadig sterkt forsømt (se bl.a. Helsetilsynets tilsynsrapport 2020, <https://www.helsetilsynet.no/publikasjoner/rapport-fra-helsetilsynet/2020/barns-helse-er-folkehelse/>). Kommunene får store verditap i bygningsmassen av slike forsømmelser. Verst er likevel effektene av det dårlige miljøet for brukerne (se også: <https://www.bedreinnemiljoforbarn.no/wp-content/uploads/2022/04/Det-er-ikke-for-dyrt-a-fa-orden-pa-skolene-1.pdf>).

De siste tiårene har gitt økt kunnskap om betydningen for alle av eksponering for biodiversitet og biologisk mangfold for helse. Dette er særlig viktig for barns helse nå og i fremtiden. Å fremme barns eksponering for biologisk mangfold er derfor et viktig samfunnsarbeid hvor helsevesenet må være engasjert gjennom en **Folkehelseminister** – *i samarbeid med andre fagmiljø!*

**Eksempler på mål for allmenne tiltak og konsekvenser som kan fremme helse**

* Sikre befolkningen eksponering for variert natur, spesielt i urbant miljø
  + Stoppe nedbygging av «grønne lunger» og skape nye, særlig for barn.
  + Både boliger, barnehager og skoler må sikres tilstrekkelig tilgang til gode utearealer
* Redusere eksponering for antibiotika, desinfeksjonsmidler, renholdskjemikalier, konserveringsmidler og prosessert mat som skader naturlig lokal mikrobiologisk eksponering (mikrobiota) og kroppens egne mikrobiologiske kulturer (mikrobiomene) som vår helse er avhengig av.
* Hvordan kan vi bidra til mer fysisk aktivitet ute i variert natur? Sykkel- og gangveier langs grønne alleer i urbane områder og andre tiltak.
* Hvordan kan vi bidra til mindre inflammatorisk urbant husstøv – «det lokale mikrobiota» - (sunn biodiversitet i det lokale mikrobiologiske miljø).
* Øke bruk av ubehandlet, kortreist og mer fiberholdig mat som styrker mikrobiomet og redusere forbruket av raffinert sukker og siktet hvetemel.
* Et arbeids- og forskningsprogram om – hva er bra /ikke bra for helse – tverr- og flerfaglig – styrke kunnskapsunderlaget for tiltak:
  + Skadelig effekt av potente kjemikalier inne, i og på kroppen og i maten?
  + Viktige biologiske kilder fra nært ute- og innemiljø?

**Lovgrunnlag for å fremme helse finnes mest utenfor helselovgivningen.**

Det viktigste lovgrunnlaget er trolig Plan- og Bygningsloven, Folkehelseloven, Forurensningsloven, Arbeidsmiljøloven og Naturmangfoldloven.

* Plan og bygningsloven: Lov om planlegging og byggesaksbehandling, sist endret 2021 <https://lovdata.no/dokument/NL/lov/2008-06-27-71>. «Loven skal fremme bærekraftig utvikling til beste for den enkelte, samfunnet og framtidige generasjoner».
* Folkehelseloven 2012, sist oppdatert 2021. <https://lovdata.no/dokument/NL/lov/2011-06-24-29>. «Folkehelseloven skal bidra til en samfunnsutvikling som fremmer folkehelse, herunder utjevner sosiale helseforskjeller».
* Forurensningsloven: Lov om vern mot forurensninger og om avfall 1983, sist endret 2021 <https://lovdata.no/dokument/NL/lov/1981-03-13-6>. «Denne lov har til formål å verne det ytre miljø mot forurensning og å redusere eksisterende forurensning, å redusere mengden av avfall og å fremme en bedre behandling av avfall. Loven skal sikre en forsvarlig miljøkvalitet, slik at forurensninger og avfall ikke fører til helseskade, går ut over trivselen eller skader naturens evne til produksjon og selvfornyelse».
* Arbeidsmiljøloven. [Lov om arbeidsmiljø, arbeidstid og stillingsvern mv. (arbeidsmiljøloven) - Lovdata](https://lovdata.no/dokument/NL/lov/2005-06-17-62). Sist endret 2021. Lovens formål er blant annet «å sikre et arbeidsmiljø som gir grunnlag for en helsefremmende og meningsfylt arbeidssituasjon, som gir full trygghet mot fysiske og psykiske skadevirkninger, og med en velferdsmessig standard som til enhver tid er i samsvar med den teknologiske og sosiale utvikling i samfunnet».
* Naturmangfoldloven. [Naturmangfoldloven - Miljødirektoratet (miljodirektoratet.no)](https://www.miljodirektoratet.no/regelverk/lover/naturmangfoldloven/). Sist oppdatert 10.12.2019. Formålet med naturmangfoldloven er at «naturen med dens biologiske, landskapsmessige og geologiske mangfold og økologiske prosesser tas vare på ved bærekraftig bruk og vern, også slik at den gir grunnlag for menneskenes virksomhet, kultur, helse og trivsel, nå og i fremtiden …..»
* Lov om vegtrafikk (vegtrafikkloven). [Lov om vegtrafikk (vegtrafikkloven) - Lovdata](https://lovdata.no/dokument/NL/lov/1965-06-18-4). § 3: Grunnregler for trafikk: Enhver skal ferdes hensynsfullt og være aktpågivende og varsom så det ikke kan oppstå fare eller voldes skade og slik at annen trafikk ikke unødig blir hindret eller forstyrret. Vegfarende skal også vise hensyn mot dem som bor eller oppholder seg ved vegen. **Her er helsefremmende og forebyggende arbeid allerede godt ivaretatt!** Men fortsatt trengs ytterligere risikovurderinger, bl.a. av nye eksponeringer av forurensning.

**Oppgaver for helsevesenet, særlig for samfunns-, miljø- og arbeidsmedisinen**

* Forebygge miljørelatert sykdom og skade gjennom kunnskapsutvikling og forskning som gir grunnlag for:
  + Kartlegging, Risikovurderinger, Risikokarakterisering (se f. eks, US/EPA: Risk characterization handbook [Risk Characterization Handbook | US EPA](https://www.epa.gov/risk/risk-characterization-handbook))
  + Risikokommunikasjon i dialog med aktuelle målgrupper. Frembringe, utvikle og formidle kunnskap til med sikte på å bringe opplevd risiko (”risikopersepsjon”) mest mulig i samsvar med faktisk kunnskap om risiko.
  + **Råd** (beslutningsunderlag) **om** miljø- , gruppe- og individrettede **tiltak** for å håndtere problemene. Politikere, ledere, partene i arbeidslivet, andre beslutningstakere, helsepersonell (bl.a. kommune-helsetjenesten og primærhelsetjenesten) og allmennheten (Håndtering av risiko, ”Risk management”) må treffe informerte tiltak.
* Bygge faglighet for samfunnet til støtte for kommuner, bransjer, virksomheter og andre for å kartlegge, risikovurdere og foreslå tiltak ved miljørelaterte helseproblemer. Det vil si å styrke og frembringe kunnskap som underlag for **Beslutningsgrunnlag for tiltak.**

**Veien videre? Et program for bygd miljø, biodiversitet og helse?**

* Del av et norsk Miljø-, helse-, biodiversitet-, mangfolds - og overfølsomhetsprogram 2022-28?
* Styrke Folkehelseinstituttet, NMBU, NTNU og annen nødvendig faglighet.
* Etablere en interdepartemental samarbeidsgruppe og faglig samarbeidsforum. Det er behov for nasjonalt konsensusarbeid om kunnskapsstatus – i tverr- og flerfaglig samarbeid!
* Luftkvalitet inne og ute
  + Norge og andre land ble allerede i 2019 oppfordret av EU til å medvirke til internasjonal oppdatering av et helse-risikobasert kunnskapsunderlag for regelverk for luftkvalitet. Det skal omfatte både inne- og uteluft. Det er stort forbedringspotensial både for helse, luftkvalitet, energi-effektivisering og inne- og uteluftkvalitet. Et nasjonalt fagutvalg må opprettes.
  + Følge opp med etablering av en nasjonal ventilasjonsgruppe for å utvikle og tilpasse nye helsebaserte luft og ventilasjonskrav. (Nå vesentlig basert på opplevd luftkvalitet).
* Informasjon og råd til befolkningen og allmennheten?
* Tiltak i samfunnet for å bevare, skape og fremme biologisk mangfold for befolkningen – hvordan? Synergi med andre hensyn!
  + «Grønne lunger», utebarnehager, utearealer i skoler, tren mer ute – være mindre inne, mer variert vegetasjon alle steder der mennesker oppholder seg
  + Gang og sykkelveier separert fra biltrafikk og omgitt av mangfoldig vegetasjon.
* Bygge på «WHO Health in the green economy» og «Smart cities»? [Health in the green economy : health co-benefits of climate change mitigation - transport sector (who.int)](https://apps.who.int/iris/handle/10665/70913), og <https://apps.who.int/iris/discover?query=Smart+cities>
* Sikre tverr- og flerfaglig, politisk og samfunnsmessig engasjement!

**Et nytt og eget Folkehelsedepartement**

Vi trenger et Helsedepartement som vil jobbe med helse – altså **et faktisk Folkehelsedepartement!**

**Folkehelsedepartementets roller for helse i et bærekraftige samfunn. Oppgaver og innsats**

Få oversikt over samfunnsområder og fagfelt der helse er et vesentlig formål med god effekt. Utnytte synergi med bærekraft. Påse og bidra til at oppgaver og faglighet ivaretas på en god måte.

* Styrke faglighet og innsats i miljørettet helsevern
* Identifisere samfunnsområder der helseeffektene er vesentlige og se til at de påvirkes og fremmes på en god måte (Jfr PBL (plan og bygningsloven), samferdsel, Forurensningsloven, Naturmangfoldloven, AML/Arbeidsmiljøloven etc.).
  + Bygg og eiendomsforvaltning (skoler, barnehager, bomiljø, bygd miljø etc.) (RIF – rådgivende ingeniørers forening med «State of the nation», Kommuner, Fylker, Staten, private og offentlige eiendomsforvaltere),
  + Sikkerhet i transport, samferdsel, veimyndigheter og deres helserisikovurderinger
  + Arbeidsmiljømyndighetene
  + Landbruksdepartementet, matproduksjon og matsikkerhet
  + Naturmangfold, NMBU (Norges Miljø- og biovitenskapelige universitet) etc.
  + Forurensning, luftforurensning inne og ute, risikovurderinger og regelverksutvikling, internasjonalt utviklingsarbeid (særlig nasjonalt og internasjonalt, mot EU og nasjonale kompetanseorganer, inkludert bl.a. norsk VVS)
  + Energiforvaltning og energisikkerhet
  + Produktkontroll
* Etablere nettverk mot fagorganer/fagmiljø og samfunnsområder som er vesentlig for å fremme slik innsats.
  + RIF («State of the nation» - kartlegging og status i norsk infrastruktur), TEKNA, NTNU, NBMU etc.
  + Aktuelle universiteter og fag.
  + Folkehelseinstituttet, Helsedirektoratet

**Å fremme helse krever andre virkemidler og tiltak enn sykdomsbehandling**

Folkehelsedepartementet må samarbeide med de sektorene som «eier» helseutfordringene. Det må ha de ressurser, fagpersoner og tilgang til de kompetansemiljø som kreves for dette samarbeidet. Det inkluderer deler av det som nå ligger under helsemyndighetene (deler av Folkehelsa etc, diverse andre institusjoner, akademiske institutter i og utenfor universitetene etc). Det kan også avgrense myndighet mot felter som har egne løsninger som fungerer, for eksempel i arbeidslivet (Arbeidsmiljøinstituttet, Arbeidstilsynet) og i transportsektoren (Veimyndighetene, TØI etc.).

Oppdatert januar 2023